Епитафи у драгачевским селима: Крстац
Епитафи у драгачевским селима: Крстац су сведочанства преписана са старих надгробних споменика у селу Крстац (Општина Лучани).

Старо гробље 
Споменик Илији Јоковићу (†1845) (Крстац – старо гробље)
 Овде почива
 ИЛИЈА ЈОКОВИЋ
 ж[итељ] села лисица
 ж[ивео] 76 Година
 чесно и поштено
 и оставио добра
 својим синовима,
 а умре 21. априла 1845. 
 овај спомен плати
 Иован оцу свом.

Споменик Богосаву Максимовићу (†1882) (Крстац – старо гробље)
 Овај споменик
 показује име јего
 БОГОСАВА МАКСИМОВИЋА
 из крстаца
 бившег војника стајаће војске
 Живе 20 год.
 а умре рањен у 1882. год.
 Спомен му (...)

Карићи 
Споменик Сретену Јеремићу (†1932) (Крстац – Карићи)
 Овде сарањено тело
 доброг србина
 СРЕТЕНА ЈЕРЕМИЋА
 из Крстаца.
 пож. 67. год.
 Умре 5. септ. 1932. год.
 Спомен му подиже
 рођак задругар по уговору

Споменик Јулијани-Јули Радуловић (†1933) (Крстац – Карићи)
 ЈУЛИЈАНА-ЈУЛА
 супруга Матије Радуловића
 шнајдера,
 кројача из Крстаца
 рођ. 1885 умрла 1933. г.
 Драги моји, друже Матија,
 децо, мајко, комшије:
 и пријатељи.
 Данас дође време
 да се поздравимо.
 Ја полазим на онај свет.
 За време мога живота,
 у почетку била сам
 сиромашног стања,
 с тим у браку с мужем
 имала сам осморо деце
 коиг сам јуначки бранила
 и сачувала за време рата
 од 1912 до 1918. г.
 и данас остају након мене
 сви живи.
 И лепо сам доживела
 имање закупила
 и грађевине поградила.
 Збогом, ваша
 Јулијана – Јула Радуловић
 Писа Тихомир Драг. Петронијевић
 из Лисица

Радуловићи 
Споменик Чедомиру Радуловићу (†1935) (Крстац – Радуловићи)
 Без порода нађох рода
 те подиже овај спомен
 више мога гроба
 ЧЕДОМИР Д. РАДУЛОВИЋ
 из Крстаца
 рођен 1883 г.
 а умро 18. јула 1935 г.
 Бог да му душу прости
 Поздрав драги моји,
 друже Ђурђија, браћо,
 комшије и пријатељи.
 Данас дође време
 да се поздравимо
 јер пођох на онај свијет.
 За време мога живота
 учествовао сам урату
 од 1912 до [19]18 г.
 и кметовао сам после рата.
 Ја деце нисам имао
 те зато усини мога синовца Влада
 и он остаје наследник моје имовине.
 Збогом.
 Ваш Чедомир М. Радуловић
 Овај споменик подиже му:
 супруга Ђурђија,
 тестаментирани син Владе
 и Вучко Радуловић
 Писа Тихомир Драг. Петронијевић

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.
Драгачевски епитафи